ΓΡΑΠΤΗ ΕΡΩΤΗΣΗ P-1430/01

υποβολή: Christopher Heaton-Harris (PPE-DE) προς την Επιτροπή

(4 Μαΐου 2001)

Θέμα: Δημοσιονομικές ρυθμίσεις που εφαρμόζονται στην OLAF

Το οργανόγραμμα της Ευρωπαϊκής Υπηρεσίας για την καταπολέμηση της απάτης (OLAF) αποδίδει στην OLAF, για το 2001, 53 μόνιμες θέσεις στην κατηγορία Α, κατ' ανώτατο όριο.

Μπορεί η Επιτροπή να επιβεβαιώσει ότι το όριο αυτό δεν έχει τηρηθεί και ότι η OLAF διατηρεί στο μισθολόγιό της σχεδόν 80 μόνιμες θέσεις στην κατηγορία Α;

Εάν έτσι συμβαίνει, συμφωνεί η Επιτροπή ότι πρόκειται για παρατυπία και για σοβαρή παράβαση των δημοσιονομικών ρυθμίσεων; Έχει εγκριθεί κάτι τέτοιο από το Δημοσιονομικό Ελεγκτή της Επιτροπής;

Ευσταθεί ότι ο Διευθυντής της OLAF κατέδειξε αυτό το πρόβλημα στην Επίτροπο που είναι αρμόδια για θέματα προϋπολογισμού και δημοσιονομικού ελέγχου, από τον Οκτώβριο του 2000, στο πλαίσιο της πρώτης ανάγνωσης του προϋπολογισμού για το 2001 και εάν πράγματι συμβαίνει έτσι, ποιά ήταν η αντίδρασή της, και μπορεί η Επιτροπή ναποδείξει όλους τους άλλους τομείς του προϋπολογισμού όπου οι δημοσιονομικές ρυθμίσεις παραβιάζονται με τον ίδιο ή με παρόμοιο τρόπο;

Απάντηση της κας Schreyer Εξ ονόματος της Επιτροπής

(31 Μαΐου 2001)

Κατά τη διάρκεια της διαδικασίας του προϋπολογισμού του έτους 2000, η αρμόδια για τον προϋπολογισμό αρχή ενέκρινε πίνακα προσωπικού ο οποίος προέβλεπε 194 μόνιμες θέσεις και 30 έκτακτες θέσεις στην Ευρωπαϊκή Υπηρεσία για την καταπολέμηση της απάτης (OLAF). Η κατανομή περιελάμβανε 83 μόνιμες θέσεις Α και 15 έκτακτες θέσεις A, 60 μόνιμες θέσεις Β και 15 έκτακτες θέσεις B.

Για το οικονομικό έτος 2001, το προσχέδιο προϋπολογισμού (ΠΠ) του Μαΐου 2000 χορηγούσε 300 θέσεις στον OLAF, εκ των οποίων 100 μόνιμες και 24 έκτακτες στην κατηγορία Α και 81 μόνιμες και 26 έκτακτες στην κατηγορία Β. Κατά τη διάρκεια της διαδικασίας του προϋπολογισμού για το έτος 2001, η επιτροπή δημοσιονομικού ελέγχου του Κοινοβουλίου κατάρτισε σχέδιο τροπολογίας με το οποίο προτεινόταν ριζική μεταβολή της προτεινόμενης από την Επιτροπή πρότασης, δηλαδή μείωση κατά 34 των μόνιμων θέσεων Α και Β και ανάλογη αύξηση των έκτακτων θέσεων.

Το Σεπτέμβριο και τον Οκτώβριο του 2000, ο Διευθυντής της OLAF επισήμανε το πρόβλημα στο μέλος της Επιτροπής το αρμόδιο για τον προϋπολογισμό. Αναφέρθηκε στις διοικητικές και δημοσιονομικές δυσκολίες που θα συνεπαγόταν μια παρόμοια απόφαση. Αφού ενημέρωσε την αρμόδια για τον προϋπολογισμό αρχή κατά τη διάρκεια της πρώτης ανάγνωσης, το αρμόδιο για τον προϋπολογισμό μέλος της Επιτροπής απέστειλε την 1η Δεκεμβρίου 2000 επιστολή στον πρόεδρο της επιτροπής προϋπολογισμών του Κοινοβουλίου, ενώ το Συμβούλιο είχε απορρίψει την τροπολογία κατά τη δεύτερη ανάγνωση στα τέλη Νοεμβρίου 2000, αλλά πριν η προαναφερθείσα επιτροπή γνωμοδοτήσει σχετικά κατά τη δεύτερη ανάγνωση στις αρχές Δεκεμβρίου. Η Επίτροπος τόνισε τα προβλήματα που θα προέκυπταν από την εφαρμογή του εν λόγω κειμένου στην Επιτροπή σε περίπτωση που εγκρινόταν από το Κοινοβούλιο.

Αυτό ήταν ένα από τα σχόλια τα σχετικά με τις δυσχέρειες εφαρμογής που θα παρουσίαζαν ορισμένες τροπολογίες του προϋπολογισμού, οι οποίες απορρίφθηκαν από το Συμβούλιο, αλλά επανεξετάστηκαν από το Κοινοβούλιο κατά τη δεύτερη ανάγνωση.

Στις 14 Δεκεμβρίου 2000, η αρμόδια για τον προϋπολογισμό αρχή ενέκρινε τον πίνακα προσωπικού της OLAF όπως είχε τροποποιηθεί, ο οποίος προέβλεπε λιγότερες μόνιμες θέσεις Α από το σχέδιο προϋπολογισμού του 2000 και λιγότερες μόνιμες θέσεις Α από τον αριθμό τωνπαλλήλων που εργάζονταν ήδη στην OLAF. Στηνποσημείωση της σελίδας 14 του πίνακα προσωπικού της OLAF αναφέρεται ότι 76 μόνιμες θέσεις θα μείνουν στο αποθεματικό μέχρις ότου, σύμφωνα με τις παραγράφους 20 και 21 του ψηφίσματος της 16ης Μαΐου 2000 , αξιολογηθεί η καταλληλότητα του προσωπικού που εργάζεται ήδη στην OLAF και η Επιτροπή δεχθεί τις σχετικές αποφάσεις μετάθεσης που έλαβε ο Διευθυντής. Πριν ληφθεί η απόφαση για την αποδέσμευση αυτών των θέσεων, η αρμόδια για τον προϋπολογισμό αρχή ζητά τη γνώμη της επιτροπής εποπτείας της OLAF.

Η OLAF και η Επιτροπή έλαβαν μέτρα για την επίλυση των προβλημάτων που δημιουργούσε η νέα αυτή κατάσταση.

Σε στενή συνεργασία με τη Γενική Διεύθυνση προσωπικού και διοίκησης, ορισμένοιπάλληλοι τοποθετήθηκαν σε άλλες θέσεις και η διαδικασία αυτή συνεχίζεται.

Στις 30 Μαρτίου 2001, η εποπτική αρχή της OLAF ενέκρινε την τροποποιημένη μορφή του πίνακα προσωπικού της OLAF, στο πλαίσιο γραπτής διαδικασίας. Η Επιτροπή ενέκρινε και δημοσίευσε το προσχέδιο διορθωτικού και συμπληρωματικού προϋπολογισμού (ΠΔΣΠ) 3/2001, στο οποίο περιέχεται ο τροποποιημένος πίνακας προσωπικού, ο οποίος στόχευε στην εκπλήρωση των καθηκόντων που έχουν ανατεθεί στην OLAF. Το ΠΔΣΠ 3/2001 θαποβληθεί για πρώτη ανάγνωση στο Συμβούλιο πρινποβληθεί στο Κοινοβούλιο. Η έγκρισή του από την αρμόδια για τον προϋπολογισμό αρχή θα έχει ως αποτέλεσμα την αποδέσμευση 76 νέων θέσεων.

Από τις 15 Μαΐου 2001, ο αριθμός των μόνιμων θέσεων Α της OLAF ανέρχεται συνολικά σε 71 θέσεις, εκ των οποίων μια καταλαμβάνει ένας έκτακτοςπάλληλος (άρθρο 2, σημείο β) του Καθεστώτος που εφαρμόζεται στους λοιπούςπαλλήλους των Ευρωπαϊκών Κοινοτήτων). Η Γενική Διεύθυνση δημοσιονομικού ελέγχου ενημερώθηκε για το ΠΠ 2001 της Επιτροπής και το ΠΔΣΠ 3/2001, αλλά οι τροπολογίες που έγιναν από το Κοινοβούλιο δεν έχουνποβληθεί στην Επιτροπή για να εξεταστούν από άποψη δημοσιονομικού ελέγχου.

Ηπόθεση αυτή εγείρει σημαντικά ερωτήματα όσον αφορά την εκτέλεση του προϋπολογισμού και είναι άνευ προηγουμένου.